LIKOVNA UMETNOST – NALOGE ZA USTVARJANJE za učence 6. razreda v času od 25. 3. do 3. 4. 2020

**Dragi učenci!**

Pred vami je nova likovna naloga, ki obsega delo za 2 učni uri.

**Naloga za učence 6. razreda: INICIALKA**

-V učbeniku za LUM 6. r. si **na straneh 6 – 9** preberite razlago o **vidnih (vizualnih) sporočilih** in o **pisavah - pisnih znakih** (tisti, ki nimate doma učbenika, si preberite to snov na spodnjih slikah**↓**).


Sledi **stran 10**, kjer si preberete o ročno napisanih pisnih znakih, ki jim rečemo **rokopis**. Na sliki imate primer **inicialke** **(začetna črka)**, ki je, kot vidite, drugačna, večja in bolj okrašena kot druge črke v besedilu.

**•NALOGA:**

-Na risalni ali kakšen drug papir velikosti formata A4 boste narisali **inicialko**, ki bo **začetna črka vašega imena**. Risbo boste narisali s flomastri in/ali z barvicami, lahko tudi z vodenimi barvami. Uporabite lahko samo tri do štiri barve (npr.: črna, rdeča, rumena in modra).

-Lahko si pomagate s [posnetkom](https://www.youtube.com/watch?v=MyQ86QnRgEo), ki prikazuje kako se nariše inicialka. Tudi vi naredite dva robova in znotraj njiju narišite črko, ki jo okrasite z rastlinskimi motivi, viticami, geometrijskimi in drugimi motivi. **Uporabite domišljijo in bodite kreativni!**

-V naslednjem [posnetku](https://www.youtube.com/watch?v=TMi5g3OPO-Q) je še nekaj idej za inspiracijo, vsebuje celo abecedo.



Obilo užitkov ob ustvarjanju vam želim in srečno!

**Izdelek fotografirajte in mi ga pošljite na spodnji e-naslov ali v spletno učilnico,**


**do petka, 3. 4. 2020.**

**Svoj izdelek boste prinesli tudi v šolo, kjer ga bomo skupaj vrednotili**.

Pripravila: *Jasmina Strugar, profesorica likovne umetnosti, OŠ Vinica*

Za dodatne informacije sem vam na voljo na naslednjem naslovu: [jasmina.strugar1@gmail.com](mailto:jasmina.strugar1@gmail.com)

**↓↓↓**razlaga **o vidnih (vizualnih) sporočilih, o pisavah - pisnih znakih in** **o risanju inicialk↓↓**


****

****

****

****

**Rokopis, inicialka:**

****